stanford-oval/wikipedia huggingface dataset:
Asetanisoli

| Asetanisoli |
| --- | --- |

Tunnisteet
IUPAC-nimi:  1-(4-metoksifenyyli)etanoni
CAS-numero:  100-06-1
PubChem CID:  7476
SMILES:  CC(=O)C1=CC=C(C=C1)OC
Ominaisuudet
Molekyylikaava:  C9H10O2
Moolimassa:  150,17 g/mol
Sulamispiste:  36–38 °C
Kiehumispiste:  258 °C
Tiheys:  1,201 g/cm3
Liukoisuus veteen:  1,737 g/l (20 °C)
Asetanisoli (C9H10O2) eli p-asetyylianisoli tai 4-metoksiasetofenoni on ketoneihin kuuluva aromaattinen orgaaninen yhdiste. Yhdistettä käytetään ainesosana hajusteissa. Yhdistettä esiintyy luonnossa useissa yrteissä ja hedelmissä esimerkiksi aniksessa, mintussa, tomaatissa ja lakassa.
Ominaisuudet, valmistus ja käyttö

Huoneenlämpötilassa asetanisoli on valkoista tai kellertävää kiteistä ainetta, jolla on makea ja kukkaismainen tuoksu. Yhdiste liukenee hieman veteen ja paremmin esimerkiksi etanoliin ja dietyylieetteriin.
Asetanisolia valmistetaan anisolista Friedel–Crafts-asylointireaktiolla. Aiemmin asyloivana reagenssina on käytetty asetyylikloridia ja katalyyttinä alumiinikloridia, mutta zeoliittien katalysoima reaktio etikkahappoanhydridin kanssa on tehokkaampi.
Asetanisolia käytetään kukkaistuoksuissa, erityisesti saippuoiden hajustamiseen.
Suomen evankelis-luterilaisen kirkon jäsenet

Suomen evankelis-luterilainen kirkko julkaisee säännölisesti tietoa jäsenyydestään. Vuoden 2024 lopussa Suomen evankelis-luterilaiseen kirkkoon kuului 3 506 207 jäsentä eli noin 62,2 prosenttia väestöstä. Alueelliset erot kirkkoon kuuluvuudessa ovat ajan mittaan lisääntyneet. Korkeinta kirkkoon kuuluvuus on Porvoon hiippakunnassa, jossa 73,3 prosenttia väestöstä kuului kirkkoon (2023). Myös Oulun ja Lapuan hiippakunnassa kirkon jäsenten osuus oli yli 70 prosenttia.
Jäsenyys

Valtaosa suomalaisista liittyy kirkkoon lapsena saadun kasteen kautta. Kirkkoon voi liittyä kuitenkin kaikissa elämän vaiheissa. Kirkon jäsenyydellä on muun muassa seuraavia ehtoja:
Evankelis-luterilainen kirkon seurakunnan jäseneksi voi liittyä Suomen kansalaisen, jolla on kotikunta Suomessa.
Pysyvästi ulkomailla asuva Suomen kansalainen sekä ulkomaan kansalainen, jolla on kotikunta Suomessa voi littyä jäseneksi.
Ulkomaan kansalainen, joka on vailla kotikuntaa voi liittyä kirkon jäseneksi, kun hän on ollut mukana seurakunnan toiminnassa vähintään kolmen kuukauden ajan.
Alle 18-vuotiaat voivat liittyä kirkkoon huoltajien suostumuksella.
15 vuotta täyttäneen kirkkoon liittyjän tulee olla rippikoulun käynyt.
Alle 12-vuotias voi liittyä seurakunnan jäseneksi, jos ainakin toinen vanhemmista tai yksi hänen huoltajistaan on kirkon jäsen.
12–17-vuotiaiden lasten uskonnollisen aseman muutokset edellyttävät lapsen ja huoltajien samanmielisyyttä.
12–17-vuotias voi jäädä seurakunnan jäseneksi, vaikka hänen vanhempansa eivät kuuluisi kirkkoon.
Kirkon jäsen ei pääsääntöisesti voi samanaikaisesti olla muun uskonnollisen yhdyskunnan jäsen.
Kirkon jäsenet maksavat kirkollisveroa, jonka veroprosentti on seurakuntakohtainen. Kirkon jäsenen katsotaan eronneen kirkon jäsenyydestä, jos hän liittyy jonkin muun uskonnollisen yhdyskunnan jäseneksi. Kirkkoon kuuluvien suhteellinen osuus väestöstä on viime vuosina pienentynyt. Pääsääntöisesti kirkosta eroavat ovat joko jättäytyneet uskontokuntien ulkopuolelle tai liittyneet ortodoksiseen kirkkon, helluntaiherätykseen tai muihin uskonnollisiin yhteisöihin.
Jäsenet > Jäsenkehitys

| Suomen evankelis-luterilaisen kirkon jäsenmäärän kehitys 1990 lähtien |
| --- | --- | --- | --- | --- |
| Vuosi |  |  | Asukkaita |  |
| 1990 | 1990 |    | 4 390 739 | 4 390 739 |
| 1995 | 1995 |    | 4 390 550 | 4 390 550 |
| 2000 | 2000 |    | 4 409 576 | 4 409 576 |
| 2005 | 2005 |    | 4 373 556 | 4 373 556 |
| 2010 | 2010 |    | 4 207 192 | 4 207 192 |
| 2015 | 2015 |    | 4 005 369 | 4 005 369 |
| 2020 | 2020 |    | 3 749 713 | 3 749 713 |
Lähde: Tilastokeskus
Halosulfuronimetyyli

| Halosulfuronimetyyli |
| --- | --- |

Tunnisteet
IUPAC-nimi:  Metyyli-3-kloori-5-[(4,6-dimetoksipyrimidin-2-yyli)karbamoyylisulfamoyyli]-1-metyylipyratsoli-4-karboksylaatti
CAS-numero:  100784-20-1
PubChem CID:  91763
SMILES:  CN1C(=C(C(=N1)Cl)C(=O)OC)S(=O)(=O) NC(=O)NC2=NC(=CC(=N2)OC)OC
Ominaisuudet
Molekyylikaava:  C13H15SN6ClO7
Moolimassa:  434,83 g/mol
Sulamispiste:  175,5–177,2 °C
Tiheys:  1,62 g/cm3
Liukoisuus veteen:  1,65 g/l (25 °C)
Halosulfuronimetyyli (C13H15SN6ClO7) on sulfonyyliureajohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä.
Ominaisuudet, valmistus ja käyttö

Huoneenlämpötilassa halosulfuronimetyyli on väritöntä kiteistä ainetta. Yhdiste liukenee kohtalaisesti veteen ja metanoliin. Yhdisteen herbisidiset ominaisuudet perustuvat siihen, että se estää kasvien asetolaktaattisyntaasientsyymin toimintaa, mikä pysäyttää solunjakautumisen ja tärkeiden aminohappojen synteesin.
Halosulfuronimetyyliä valmistetaan 2-amino-4,6-dimetoksipyrimidiinin ja N-1-metyyli-3-kloori-4-karboksimetyyli-5-sulfonyyli-isosyanaattopyratsolin reaktiolla. N-1-metyyli-3-kloori-4-karboksimetyyli-5-aminosulfonyylipyratsola valmistetaan lähtien metoksimetyleenimalononitriilistä.
Halosulfuronimetyyliä käytetään muun muassa viljojen, esimerkiksi maissin, ja sokeriruon viljelyssä ja nurmikoilla. Yhdiste on hyväksytty käytettäväksi muun muassa Euroopan unionin alueella ja Yhdysvalloissa.
Olympiakos SFP (miesten lentopallo)

| Olympiakos S> F.P. |
| --- | --- |

Perustettu:  1926
Kotiareena:  Sala "Melina Merkouri"
Kapasiteetti:  2800
Paikkakunta:  Pireus, Attika
Värit:  punainen ja valkoinen
Lajit:  lentopallo
Puheenjohtaja:   Michalis Kountouris
Päävalmentaja:  Andrea Gardini
Olympiakos SFP (miesten lentopallo) on kreikkalainen lentopalloseura ja osa Olympiakos SFP -urheiluseuraa. Seura on perustettu vuonna 1926. Olympiakos on koko Kreikan menestynein seura kautta aikain, myös kansainvälisesti mitattuna. Toinen ateenalainen seura Panathinaikos VC on Olympiakoksen suurin kilpailija Kreikassa samoin kuin muissakin lajeissa kuten jalkapallossa ja koripallossa. Olympiakos on arvostettu yhdeksi Euroopan huippuseuraksi. Olympiakos on voittanut 32 kertaa Kreikan liigan ja 17 kertaa cupin. Se on myös ainoa kreikkalainen seura, joka on onnistunut voittamaan kansainvälisen turnauksen, minkä se on tehnyt kahdesti voittamalla Euroopan Cup-voittajien cupin vuosina 1996 ja 2005, sekä Challenge Cupin vuonna 2023.
Mestaruudet

Kreikan liiga (32 kertaa):
1968, 1969, 1974, 1976, 1978-1981, 1983, 1987–1994, 1998–2001, 2003, 2009-2011, 2013, 2014, 2018, 2019, 2021, 2023, 2024
Kreikan Cup (17 kertaa):
1981, 1983, 1989, 1990, 1992, 1993, 1997, 1998, 1999, 2001, 2009, 2011, 2013, 2014, 2016, 2017, 2024
Kreikan Liigacup (7 kertaa):
2013, 2015, 2016, 2017, 2018, 2019, 2025
Kreikan Super Cup (3 kertaa):
2000, 2010, 2024
Euroopan Cup-voittajien cup (2 kertaa):
1996, 2005
Challenge Cup (1 kerran):
2023
Aiheesta muualla

Olympiakos SFP - Virallinen kotisivu
Olympiakos SFP - Virallinen kotisivu (lentopallo)
Kahvia ja tupakkaa

| Kahvia ja tupakkaa> Coffee and Cigarettes |
| --- | --- |
 Elokuvan juliste
Ohjaaja:  Jim Jarmusch
Käsikirjoittaja:  Jim Jarmusch
Tuottaja:  Joana Vicente Jason Kliot
Säveltäjä:  Tom Waits
Kuvaaja:  Frederick Elmes Ellen Kuras Robby Müller
Leikkaaja:  Jay Rabinowitz Jim Jarmusch
Pääosat:  Roberto Benigni Steven Wright Cate Blanchett Alfred Molina Steve Googan Bill Murray Steve Buscemi Iggy Pop Tom Waits
Valmistustiedot
Valmistusmaa:   Yhdysvallat  Japani   Italia
Tuotantoyhtiö:  Smokescreen Inc.
Levittäjä:  United Artists Netflix
Ensi-ilta:  2003
Kesto:  95 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kahvia ja tupakkaa (engl. Coffee and Cigarettes) on Jim Jarmuschin ohjaama ja käsikirjoittama amerikkalais-japanilais-italialainen elokuva vuodelta 2003. Kahvia ja tupakkaa koostuu yhdestätoista mustavalkoisesta lyhytelokuvasta, jotka ovat valmistuneet yli 17 vuoden aikana pitkien elokuvien lomassa.
Lyhyissä 5–10 minuutin otoksissa näyttelee useita tunnettuja näyttelijöitä ja muusikoita. Kohtauksissa he esittävät usein lähes itseään, istuvat pöydän ääressä, keskustelevat, juovat kahvia ja polttavat tupakkaa.
Jarmusch teki kohtauksista ensimmäisen Kumma tavata (engl. Strange to Meet You) jo vuonna 1986 Saturday Night Livea varten. Sketsissä italialainen koomikko Roberto Benigni tapaa amerikkalaisen koomikon Steven Wrightin. Miehet keskustelevat kahvin ja tupakan parissa kahvista ja tupakasta. Kohtaus loppuu siihen kun Benigni lähtee Wrightin puolesta hammaslääkäriin.
Lyhyistä episodeista kuuluisin on Jossain Kaliforniassa (engl. Somewhere in California). Se valmistui vuonna 1992 ja voitti parhaan lyhytelokuvan kultaisen palmun Cannesin elokuvajuhlilla vuonna 1993.  Kohtauksessa muusikot Iggy Pop ja Tom Waits kohtaavat kahvilassa. Miehet keskustelevat väkinäisesti ja juhlistavat tupakoimattomuuttaan tupakoimalla.
Kohtauksista tuoreimmat Jarmusch on kuvannut vuosien varrella tätä kokonaisuutta varten. Kahvin ja tupakan ohella kohtauksissa on useita toistuvia ja episodeja yhteen sitovia elementtejä. Esimerkiksi serkukset ja teslamuuntaja, sekä tärkeimpänä ihmisten välisiä kohtaamisia ja kanssakäymistä leimaava kiusaantuneisuus ja hankaluus.
Elokuva sai Suomessa ensi-iltansa Rakkautta ja Anarkiaa -festivaaleilla vuonna 2004.
Pääosissa

| 0 | 1 | 2 |
| --- | --- | --- |
|  Roberto Benigni  | … |  Roberto   |
|  Steven Wright  | … |  	Steven   |
|  Cate Blanchett  | … |  Cate/Shelley   |
|  Alfred Molina  | … |  Alfred Molina   |
|  Steve Coogan  | … |  Steve Coogan   |
|  Bill Murray  | … |  Bill Murray   |
|  Steve Buscemi  | … |  Danny   |
|  Iggy Pop  | … |  Iggy   |
|  Tom Waits  | … |  Tom   |
|  GZA (Wu-Tang Clan)  | … |     |
|  RZA (Wu-Tang Clan)  | … |     |
|  Meg White  | … |     |
|  Jack White  | … |     |
Aiheesta muualla

Elokuvan kotisivut (Arkistoitu – Internet Archive)
GameSpot

| GameSpot |
| --- | --- |

Verkkosivusto:  www.gamespot.com
Omistaja:  Fandom, aiemmin CBS Interactive
Kehittäjä:  Pete Deemer, Vince Broady, Jon Epstein
Avattu:  1996
GameSpot on Internet-sivusto, joka käsittelee tietokone- ja videopelejä. Sen avasi Pete Deemer, Vince Broady ja Jon Epstein kesäkuussa 1996. Aluksi GameSpot käsitteli pelkästään tietokonepelejä ja konsolipeleille avattiin oma sivusto videogamespot.com. GameSpotin osti myöhemmin ZDNet, ja myöhemmin CNET Networks. Sittemmin omistaja on CBS Interactive, joka osti CNET Networksin vuonna 2008.
Vuonna 2022 sivusto päätyi Red Ventures -firman kautta Fandomin omistukseen.
GameSpot tarjoaa peliarvosteluja, ennakkokatsauksia ja reportaaseja. Sivusto voitti 2005 "parhaan pelisivuston" tittelin Spike TV:n Video Game Award Show'ssa, jossa katsojat saivat äänestää voittajan (ks. Spike Video Game Awards).lähde?
Huhtikuussa 2004 GameSpotin ja GameFAQsin (joka on myös CNETin omistuksessa) keskustelualueet yhdistettiin, ja GameSpot sai luvan käyttää sivuillansa GameFAQsista löytyvää materiaalia. 3. lokakuuta 2005 GameSpot sai uuden ulkomuodon, joka muistuttaa paljon TV.comia, joka on myös yksi CNETin omistamista sivustoista.lähde?
Täyden pistemäärän saaneet pelit

Sivusto on antanut seuraavalle joukolle pelejä täydet pisteet arvosteluissaan:
The Legend of Zelda: Ocarina of Time (1998)
Metal Gear Solid 4: Guns of the Patriots (2008)
Chrono Cross (2000)
Tony Hawk's Pro Skater 3 (2001)
Super Mario Galaxy 2 (2010)
Soul Calibur (Sega Dreamcast) (1999)
Grand Theft Auto IV (2008)
Bayonetta 2 (2014)
The Witcher 3: Wild Hunt (2015)
Journey (PlayStation 4) (2015)
Metal Gear Solid V: The Phantom Pain (2015)
Uncharted 4: A Thief's End (2016)
The Legend of Zelda: Breath of the Wild (2017)
Super Mario Odyssey (2017)
Persona 5 Royal (2020)
Final Fantasy VII Remake (2020)
Tom Clancy’s Rainbow Six: Siege (2020)
Deathloop (2021)
Elden Ring (2022)
Into the Breach (2022)
The Legend of Zelda: Tears of the Kingdom (2023)
Resident Evil 4 (2023)
Alan Wake 2 (2023)
Aiheesta muualla

GameSpot
GameFAQs – sisaryhtiö
Herajärvi (Sastamala)

| Herajärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°18′49″N, 23°09′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ekojen valuma−alue (35.137)
Laskuoja:  oja Ekojärvenkanavaan 
Järvinumero:  35.137.1.003
Mittaustietoja
Pinnankorkeus:  126,3 m  
Pituus:  360 m  
Leveys:  180 m  
Rantaviiva:  0,874 km  
Pinta-ala:  4,694 ha  
Saaria:  ei saaria
 fiHerajärvi 
Herajärvi on Pirkanmaalla Sastamalassa Ekojärvellä sijaitseva järvi.
Maantiede

Järven pinta-ala on 4,7 hehtaaria ja sen pituus on 350 metriä ja leveys 150 metriä. Järven rantaviiva on 0,87 kilometriä pitkä ja ranta on pääosin moreeni- ja kalliopohjaista metsämaastoa. Järven itärannan loma-asunnoille kulkee tie 12987, joka johtaa Ekojärven kylästä Vammalaan.
Vesistösuhteita

Järvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Ekojoen valuma-alueeseen (35.137) se kuuluu. Järven tulo-ojia on kaksi ja sen luusua sijaitsee järven etelärannalla, josta saa alkunsa kolme kilometriä pitkä laskuoja. Se yhtyy Ekojärvenkanavaan heti Ekojärven entisen luusuan alapuolella. Järven vedenpinnan korkeus on 126,3 metriä ja Ekojoenkanavan 109,2 metriä mpy., joten pudotusta kertyy laskuojalle 17,1 metriä.
Historiaa

Kalmbergin kartastossa 1855–1856 on järven nimeksi kirjoitettu ”Haanajärvi”.
Georgi Aleksandrovitš

Georgi Aleksandrovitš Romanov 1890-luvulla
Georgi Aleksandrovitš Romanov (ven. Великий Князь Георгий Александрович Романов); (6. toukokuuta (J: 27. huhtikuuta) 1871 Tsarskoje Selo, Venäjän keisarikunta – 10. heinäkuuta (J: 28. kesäkuuta) 1899 Abastumani, Georgia, Venäjän keisarikunta) oli venäläinen suuriruhtinas ja Romanov-hallitsijasuvun jäsen sekä keisarillisen perheen jäsen.
Georgi (oik.) vanhempiensa ja kahden vanhimman sisaruksensa Nikolain ja Ksenian kanssa n. 1878
Sotilasura

Huhtikuussa 1889 suuriruhtinas otettiin palvelukseen 1. laivaston miehistöön, ja saman vuoden heinäkuussa hänet ylennettiin kokeen jälkeen merikadetin arvoon. Vuonna 1891 hänestä tuli adjutantti. Hän oli Keisarillisen kaartin Atamaani-rykmentin ja 93. Irkutskin jalkaväkirykmentin kunniakomentaja.
Hän oli ensimmäisten joukossa Venäjällä, joka tutustui amerikkalaisen amiraali Alfred Thayer Mahanin teoreettisiin julkaisuihin merisotataktiikasta, jonka jälkeen hän järjesti niiden kääntämisen ja julkaisun suurina painoksina merivoimien upseereille.
Keisari ja keisarinna päättivät lähettää sekä Nikolain että Georgin yhdeksän kuukauden pituiselle matkalle Japaniin vuonna 1890. George menisi laivaston kadetiksi ja Nikolai täydentämään koulutustaan ​​katsomalla maailmaa. He lähtivät Hatsinan palatsista 4. marraskuuta 1890. Nikolai ja Georgi lähtivät ensin sota-alus fregatti Pamjat Azovalla Ateenaan, jonka lopullinen määränpää oli Japani. Toisin kuin veljensä, Georgi Aleksandrovitš ei ollut matkustaja, vaan miehistön jäsen vahtiupseerina ja palveli tasavertaisesti aluksen muiden upseerien kanssa. Miehistössä oli myös serkku, Kreikan prinssi Georgios, joka tuli mukaan Ateenasta.
Ateenasta he matkustivat Egyptiin ja sitten Intiaan. Bombaysta Nikolai sähkötti kotiin, että Georgin piti jäädä laivaan, koska hänellä oli ongelmia jalkansa kanssa. Georgin perheelle ilmoitettiin, että hänellä oli kuumetta ja hänen on palattava tammikuussa 1891 kotiin risteilijä Amiraali Kornilovilla. Georgilla diagnosoitiin akuutti keuhkoputkentulehdus ja hänet lähetettiin takaisin Ateenaan, missä keisarin lääkärit tutkivat hänet. Keisarinna oli ahdistunut molemmista pojistaan: Georgista, jonka sairaus vaikutti häneen syvästi, ja Nikolain vuoksi, joka oli nyt riistetty veljensä seurasta. Nikolai palasi myös myöhemmin kotiin aikaisin Tsuda Sanzōn Japanissa tekemän epäonnistuneen salamurhayrityksen jälkeen, joka tunnetaan nimellä Ōtsu-välikohtaus.
Viimeiset vuodet

Hän sairasti 1890-luvun alussa tuberkuloosia ja matkusti Bordžomin kylpylään. Aleksanteri III:n kuoltua marraskuussa 1894 Nikolaista tuli uusi keisari. Georgi oli kruununperillinen, koska Nikolai ei ollut vielä naimisissa. Georgin terveydentila heikkeni, eikä hän voinut lääkärin kieltämänä osallistua isänsä hautajaisiin Pietarissa, vaan joutui jäämään Likaniin Georgiaan. Vielä vuonna 1895 hän matkusti äitinsä kanssa Tanskaan sukuloimaan, mutta sai vierailun aikana verensyöksy kohtauksen ja joutui vuoteenomaksi useaksi kuukaudeksi sekä laihtui useita kiloja.
Terveydentilansa takia Georgi ei voinut matkustaa Pietariin veljensä Nikolain lasten Olgan ja Tatjanan ristiäisiin. Kun Nikolain kolmas lapsi Maria syntyi kesällä 1899, Georgi kirjoitti viimeisen kerran veljelleen kertoen olevansa hyvin surullinen, ettei ollut koskaan tavannut veljentyttäriään.lähde?
Sairaudestaan huolimatta hän jatkoi opintojaan Kaukasuksella. Venäjän tähtitieteellisen seuran kunniapuheenjohtajana hän rahoitti omilla henkilökohtaisilla varoillaan Venäjän ensimmäisen vuoristoastronomisen observatorion rakentamisen, joka sai nimen "Georgijevskaja". Vuonna 1898 Georgi Aleksandrovitš kutsui taiteilija Mihail Nesterovin Abastumaniin maalaamaan Pyhän Yrjön kirkkoa.
Kuolema ja perintö

Georgi kuoli äkillisesti verensyöksyyn 28-vuotiaana 9. elokuuta 1899 Abastumanissa Georgiassa ollessaan ajelemassa moottoripyörällään. Georgin kuolema oli Nikolaille suuri järkytys, koska veljekset olivat olleet aina läheisiä ja olivat lapsena olleet leikkitovereita. Georgi osasi kertoa vitsejä, joista parhaimmat Nikolai oli kirjoittanut muistiin. Nikolai säilytti vitsit laatikossa Jekaterinburgin teloitukseen asti. Monta vuotta Georgin kuoleman jälkeen Nikolailla oli tapana lukea Georgin vitsejä aina kun häntä suretti. Georgin kuoleman jälkeen veli Mikael Aleksandrovitšista tuli kruununperillinen, kunnes Nikolaille syntyi vuonna 1904 poika Aleksei.
Suuriruhtinas Georgi Aleksandrovitš 1890-luvun alussa
Suuriruhtinas Georgi Aleksandrovitš vuonna 1892
Georgi (kesk.) nuoremman veljensä Mihailin ja nuorimman sisarensa Olgan sekä äitinsä Maria Fjodorovnan kanssa lähellä Borjomia 1896
Käännös suomeksi
Johanna Hytti

| Johanna Hytti |
| --- | --- |
 Johanna Hytti vuonna 2018
Henkilötiedot
Syntynyt: 16. kesäkuuta 1976 (ikä 48) Kuusamo
Ammatti:  laulaja lauluntekijä laulunopettaja synnytyslauluvalmentaja
Muusikko
Laulukielet:  suomi
Aktiivisena:  1998–
Tyylilajit:  etno-iskelmä rock-pop kansanmusiikki maailmanmusiikki
Soittimet:  piano, harmoni, kanteleet
Yhtyeet:  Kuunkuiskaajat Fanny Fru Ingrid
Levy-yhtiöt:  Real World Records Magnum Music
  [ Muokkaa Wikidatassa ] [ ohje ]  
Johanna Hytti (o.s. Virtanen, s. 16. kesäkuuta 1976 Kuusamo) on suomalainen laulaja, lauluntekijä ja freelancer-muusikko. Hän soittaa ja laulaa Kuunkuiskaajat-yhtyeessä yhdessä Susan Ahon kanssa. He edustivat Suomea Eurovision laulukilpailussa 2010.
Hytin instrumentteja ovat laulun lisäksi piano, harmoni, 2-rivinen haitari ja erilaiset kanteleet. Hytti toimii myös äänenkäytön ja -huollon opettajana. Lisäksi Hytti on kouluttautunut synnytyslauluvalmentajaksi ja kehittänyt oman synnytyslaulukonseptin.
Ura

Hytti aloitti kansanmusiikin opiskelun Kaustisella Ala-Könni-opistolla vuonna 1996 pääaineenaan 36-kielinen Perhojokilaakson kantele. Kaustiselta Hytti siirtyi opiskelemaan Kokkolan Konservatorioon, jossa pääaineeksi vaihtui laulu. Vuonna 2001 Hytti aloitti opinnot Sibelius-Akatemiassa, josta valmistui musiikin maisteriksi vuonna 2012.
Ura > Värttinä

Hytti esiintyi Värttinässä vuosina 2001–2012
Ura > Kuunkuiskaajat

Vuonna 2008 Hytti perusti yhdessä Värttinän toisen laulajan Susan Ahon kanssa yhtyeen Kuunkuiskaajat. Yhtye toimi aina vuoteen 2010 saakka duona, mutta euroviisuesiintymisen jälkeen duo kasvoi kvintetiksi, jossa soittaa myös Topi Korhonen (basso), Sampsa Asikainen (kitara) ja Kevin Knouna (rummut). Vuonna 2013 mukaan tuli toinen kitaristi Anssi Salminen. Kuunkuiskaajat on julkaissut kaksi albumia, vuonna 2009 ilmestyneen Kuunkuiskaajat, jonka kappaleet ovat pääosin musiikintekijä Timo Kiiskisen käsialaa, mutta mukana on myös monia Ahon sävellyksiä sekä vuonna 2016 ilmestyneen Revitty rakkaus joka on kokonaan Ahon ja Hytin sanoittama, säveltämä ja sovittama levy. Huhtikuussa 2016 yhtye ilmoitti lopettavansa. Uuden albumin kappale ”Unelmaa” oli Ylen Radio Suomen 24. soitetuin kappale vuonna 2016. Tammikuussa 2025 yhtye ilmoitti paluustaan 9 vuoden tauon jälkeen julkaisemalla samalla uuden singlen "Äänekäs sydän".
Ura > Eurovision laulukilpailu

Syksyllä 2009 Hytti osallistui euroviisujen karsintoihin yhdessä Susan Ahon kanssa kutsuttuina artisteina yhtyeellä Kuunkuiskaajat. Suomen vuoden 2010 euroviisukarsintojen kolme alkuerää järjestettiin Ylen studiolla Ristimäessä ja lopuksi finaali Tampereen Messu- ja Urheilukeskuksessa. Tammikuussa 2010 karsintojen superfinaalissa yhtyeen kappale ”Työlki ellää” sai 18 333 ääntä ja se valittiin edustamaan Suomea vuoden 2010 Eurovision laulukilpailuihin. Finaalilähetys Suomen karsinnoista keräsi 1 004 000 televisiokatsojaa. Oslon semifinaalissa Suomi sai 49 pistettä ja jäi loppukilpailupaikasta kolme pistettä. Puhelinäänten perusteella Suomi olisi yltänyt finaaliin, mutta asiantuntijaraadin pisteet ratkaisivat.
Ura > Muu musiikkituotanto

Hytti tekee myös musiikkia muille muusikoille sekä säveltää, sovittaa ja sanoittaa kappaleita muun muassa Kuunkuiskaajille, Fanny Frulle ja Ingrid-yhtyeelle. Tällä hetkellä Hytti toimii Ingrid Music Oy:n taiteellisena johtajana.
Ura > Esiintymisvalmentaja

Vuonna 2019 Hytti perusti yhdessä Johanna Olssonin kanssa Loisto-Johannat Oy:n jossa hän toimii yritysten johtajien esiintymis-, karisma- ja vuorovaikutusvalmentajana. Hytti on myös koulutettu LFC Life Coach, eli ratkaisukeskeinen valmentaja sekä kouluttaja.
Ura > Värianalyytikko

Hytti toimii myös värianalyytikkona Espoon Tapiolassa.
Ura > Yksityiselämä

Hytti on naimisissa ja asuu Espoossa. Hän kertoi vuonna 2016 lehtihaastattelussa sairastuneensa ihosyöpään 2015. Hänet leikattiin ja hän voi nykyään hyvin.
Yhtyeet

Värttinä (2001–2012)
Kuunkuiskaajat (2008–)
Fanny Fru (2012–)
Ingrid (2012–)
Palkinnot

Suomi-palkinto (2005)
Maailmanmusiikin WOMEX-palkinto (2012)
Diskografia > Kuunkuiskaajat

Kuunkuiskaajat (2009)
Revitty rakkaus (2016)
Diskografia > Värttinä

Double Life (2002)
Iki (2003)
Snow Angel (2005)
Miero (2006)
Utu (2012)
Diskografia > Vierailut

Ahjo (1999)
Ahjo 2 (2002)
Simon Ho, Joki (2004)
Simon Ho, Live (2006)
Waltari, Release Dates (2007)
Lord of the Rings, Original London Production (2008)
Markojuhani Rautavaara (2010)
Rillumarei Revyy, Esa Pakarinen 100 vuotta-juhlakiertue (2011)
Metsäntaika-levy (2011)
Juhannusjuna (2012)
Viktorin viimeiset kiusaukset, Viktor Klimenkon 50-vuotistaiteilijajuhlakiertue (2012)
Kirjallisuutta

Nevalainen, Kimmo: Värttinä: Mierontiellä ja punaisella matolla.  Helsinki:  Like, 2008.  ISBN 978-952-01-0139-8
Aiheesta muualla

Kuunkuiskaajat
| --- | --- |
Auktoriteettitunnisteet: Taiteenala :  MusicBrainz 
Kuunkuiskaajat Oslossa Eurovision laulukilpailun alla keväällä 2010.